**TU EȘTI ZEUL..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am făcut un pact cu Domnul când mi-am acceptat destinul

Să-mi trăiesc viața cu tine! Să-mi fii suflet pe Pământ..

Nu-mi doream singurătatea, nu mă încânta suspinul

M-am născut să fiu femeie, să iubesc, să râd, să cânt..

Te-ai născut să-mi fii pereche-n pasiune și-mplinire..

Când îmi strângi în brațe trupul aud îngerii râzând

Aș bea vinul fericirii, nu mi-aș mai veni în fire

Din strânsoarea-ți pătimașă nu m-aș dezlipi nicicând!

Ne-am născut să cerem lumii să ne cruțe fericirea

(Că de relele Pandorei suntem toți amenințați)..

Vor muri demoni de ciudă cât de sfântă ni-e iubirea..

Ochii noștri de durere nu vor fi înlăcrimați!

Numai moartea va fi tristă când va vrea să-și ia tributul

Că-mi va profana trăirea (prima de mă va lua)..

Tu ești zeul pentru care mi-aș împodobi mormântul

Nu cu flori, nu cu suspine..ci cu amintirea ta!

1.02.2018

Focșani